Selline  klassikaline olukord oli 12. mail, mil rannikupiirkonnas igal pool valitses jahe ilm. Sest siis oli tuulevaikne. Mis aga juhtus 13. mail? Puhuma hakkas mõõdukas kagutuul, mis tekkis juba piirkondlikest õhurõhu erinevustest. See osutus tugevamaks kui merebriis ja Tallinna kohal puhus külma õhu merele tagasi. Kuid Paldiskis, mis oli liialt merele avatud, ei olnud kagutuulel ikkagi piisavalt jõudu briisi tõrjumiseks. Seega - tallinlased võivad kevadel loota soojale ilmale vaid siis, kui sooja õhumassiga kaasneb  ka paraja tugevusega maatuul.